**KO ZVEČER SE NAPIJEM**

Ko zvečer se napijem,

pa zjutraj dolgo spim,

vstat se mi ne ljubi,

pa koj' naprej ležim.

Ko pride ženka k meni,

s sladkimi rečmi,

me prime in objame,

tako mi govori.

Le oh preljub moj možek,

no kaj ti nek fali,

preljuba moja ženka,

pa glav'ca me boli.

Le pojd' napravit golaž,

in dobro juhico,

da si bom okrepčal,

jaz svojo dušico.

Tam zravn pa liter vinca,

al' to bo meni prav,

boš vidla moja ženka,

kak jaz bom hitro zdrav.

…boš vidla moja ženka,

da jaz bom hitro zdrav…